31998D0008
L 002/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 16 декември 1997 година
за списъка с предприятия на Федеративна република Югославия, одобрен за целите на вноса на прясно месо в Общността
(текст от значение за ЕИП)
(98/8/ЕО)
КОМИСИЯ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 72/462/ЕИО на Съвета от 12 декември 1972 г. относно здравните проблеми и проблемите на ветеринарната инспекция за внос говеда, кози и свине и прясно месо, или продукти от месо от трети страни (1), последно изменена от Акта за присъединяване на Австрия, Финландия и Швеция, и по-специално член 4, параграф 1 и член 18, параграф 1, букви а) и б) от него,
като има предвид, че предприятията в третите страни не могат да получат разрешение да изнасят прясно месо за Общността, освен ако не отговарят на общите и специалните условия, постановени от тази директива;
като има предвид, че в съответствие с член 4, параграф 3 от Директива 72/462/ЕИО Федеративна република Югославия е предала списък с предприятия, оторизирани да изнасят за Общността;
като има предвид, че след ветеринарната мисия на Общността изглежда, че състоянието на здравето на животните във Федеративна република Югославия съответства сравнително на това на страните от Общността, особено по отношение на заболяванията, които се предават с месото;
като има предвид, че инспекциите на място показват, че хигиенните стандарти на тези предприятия за достатъчни и могат да бъдат включени в първия списък с предприятия, изготвен в съответствие с член 4, параграф 1 от тази Директива, с която може да се разреши вноса на прясно месо;
като има предвид вносът на прясно месо от предприятията от списъка в приложението продължава да бъде обект на вече постановени разпоредби, общите разпоредби на Договора и по-специално други ветеринарни разпоредби на Общността, и по-специално по отношение на здравеопазването;
като има предвид, че мерките, предвидени в настоящото решение са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Предприятията във Федеративна република Югославия, посочени в приложението, са одобрени за целите на износа на прясно месо за Общността.
2. Вносът от тези предприятия остава обект на ветеринарните разпоредби на Общността, постановени другаде и по-специално тези, касаещи здравеопазването.
Член 2
Адресати на настоящото решение са държавите-членки.
Съставено в Брюксел на 16 декември 1997 година.